Pensioenarisse beboet vir amok in hotel | Maroela Media
Twee pensioenarisse wat amok gemaak het in 'n Skotse hotel deur kaal deur die hotel se voorportaal te hardloop, personeel met 'n skêr te dreig en 'n glasvenster stukkend te slaan, is in die plaaslike hof beboet.
Die BBC berig Robert Fergus (72) en sy vrou, Ruth (69), is 'n boete van £4 100 (sowat R68 000) opgelê vir die chaos wat hulle in Februarie in die MacDonald Loch Rannoch Hotel in Perthshire, Skotland, veroorsaak het. Die egpaar moet ook £800 (ongeveer R13 000) vergoeding aan die hotel betaal vir die skade wat hulle aangerig het.
Volgens die nuusagentskap het dit tydens die hofverrigtinge aan die lig gekom hoe Ruth in die vroeë oggendure gedreig het om 'n werknemer by die hotel te skiet nadat sy "sleg gereageer het" op alkohol wat sy vroeër gedrink het. Robert het op sy beurt kaal deur die voorportaal van die hotel gehardloop en op gaste en werknemers geskree.
Volgens die BBC het Robert 'n skêr gebruik om kabels by die ontvangstoonbank te knip voordat hy onder die invloed van alkohol agter sy motor se stuurwiel ingeskuif het. Hy het ook 'n glasdeur by die hotel stukkend geslaan.
Ruth se regsverteenwoordiger het aan die hof gesê dat sy kliënt sleg gereageer het op alkohol wat sy gedrink het omdat sy die betrokke dag min geëet het.
The Scottish Sun berig die magistraat het tydens sy uitspraak gesê hy glo die egpaar sal vir die res van hul lewens spyt wees oor hul gedrag. Die egpaar wou nie buite die hof kommentaar lewer nie.
Robert Fergus, 72, ran naked with a pair of scissors. His wife Ruth, 69, threatened to shoot a staff member… ? https://t.co/KK09bnTyci
— Jason Gibbins (@Jgibbins) September 1, 2017
Iets om na te streef as jy daai ouderdom bereik!
Brannewyn hettie brieke nie :-)
Ek dink hulle het dit erg geniet. Laaste fling voor hulle nie meer kan "streak" nie.
In SA kan Jy geboue afbrand en dan gaan dit deur as regte tov demokrasie. Die 2 kan gerus na SA verhuis en streak sonder om beboet te word
@zoom zoom – jy is heeltemal reg! Weet net nie of hul velkleur teen hul sal tel as hulle sulke streke hier uithaal nie. Hier geld wette mos anders ….
Sjoe hulle maak nie meer ou mense soos in die ou tyd nie!
met die moed van leeus.
Skotland is Skotland definitief n land om te besoek as jy ooit n kans kry (skip engeland dis net n mengsel van uitlanders in elk geval )
Skotte laat my baie dink aan seker mense in die kaap met hulle kleurvolle taal en nie polities korrekte uitkyk op die lewe , baie min stres in hulle lewens
Nou nog 7 jaar wag voor ek Skotland toe kan gaan vir "n lekker "streak. "
Ouer word is nie vir sissies nie…
Whisky maak jou frisky!
Ai lag ek my nouself pap!En die oumense het altyd so gekla van vandag se "jongklomp".Ek tans diep in my 40tigs maar moes altyd hoor hoe die oumense oor ons kleredrag en musiek gekla het,vir die 80tigs toe ek n tiener was.Veskil was daardie tyd was daar nog disipline gewees onder ons jongklomp.